મોર્ગન સ્ટેન્લીના રિસર્ચ અનુસાર સારી વૃદ્ધિ અને સ્થિર માર્જિનના કારણે રિટેલ બેન્કોના નફામાં પ્રોત્સાહક વધારો નોંધાશે. બેન્કોના કોસ્ટ-ટુ-ઇન્કમ (આવકના પ્રમાણમાં ખર્ચ) રેશિયોમાં સુધારો અને એસેટની ગુણવત્તામાં સ્થિરતાના કારણે કામગીરી સારી રહેવાનો અંદાજ છે. આ વખતના ક્વાર્ટરમાં NCLT આધારિત રિકવરી બેન્કોની બેલેન્સશીટને રાહત આપશે. ઉલ્લેખનીય છે કે, ભૂષણ સ્ટીલના કેસમાં Rs ૫૫,૦૦૦ કરોડની લોન સામે બેન્કો Rs ૩૫,૦૦૦ રિકવર કરવામાં સફળ રહી છે. જોકે, PSU બેન્કો પર દબાણ ચાલુ રહેશે. રેટિંગ એજન્સી ICRAના જણાવ્યા અનુસાર ૨૦૧૮-'૧૯માં PSU બેન્કોની કરવેરા અગાઉની કુલ ખોટ Rs ૪૧,૯૦૦ કરોડથી Rs ૧.૦૧ લાખ કરોડની રેન્જમાં હોઈ શકે. ૨૦૧૭-'૧૮માં PSU બેન્કોની ટેક્સ અગાઉની ખોટ Rs ૧.૩ લાખ કરોડ હતી. ICRAના જણાવ્યા અનુસાર ૭૦ મોટા એગાઉન્ટમાં વધારાના Rs ૩.૮ લાખ કરોડના એક્સ્પોઝર માટે ૧ સપ્ટેમ્બર, ૨૦૧૮ સુધીમાં રિઝોલ્યુશનની જરૂર પડશે.